

**Солтүстік Қазақстан облысының әкімшілік-аумақтық құрылысын өзгертудің кейбір мәселелері туралы**

Солтүстік Қазақстан облыстық мәслихатының 2010 жылғы 13 желтоқсандағы N 30/10 шешімі және Солтүстік Қазақстан облыстық әкімдігінің 2010 жылғы 13 желтоқсандағы N 353а біріккен қаулылары. Солтүстік Қазақстан облысының Әділет департаментінде 2011 жылғы 18 қаңтарда N 1770 тіркелді

      Ескерту. Барлық мәтін бойынша "селолық", "селолары", "селосы" деген сөздер "ауылдық", "ауылдары", "ауылы" деген сөздермен ауыстырылды - бірлескен Солтүстік Қазақстан облысы әкімдігінің 14.06.2017 № 242 қаулысымен және Солтүстік Қазақстан облыстық мәслихатының 14.06.2017 № 14/5 шешімімен (алғашқы ресми жарияланған күнінен кейін күнтізбелік он күн өткең соң қолданысқа енгізіледі).

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы № 148 Қазақстан Республикасы Заңының 6-бабы 1-тармағы 4) тармақшасына, "Қазақстан Республикасының әкімшілік-аумақтық құрылысы туралы" 1993 жылғы 8 желтоқсандағы Қазақстан Республикасы Заңының 11-бабы 3) тармақшасына сәйкес облыс әкімдігі **ҚАУЛЫ ЕТТІ** және облыстық мәслихат **ШЕШТІ:**

      1. Таратылсын және деректер тізімінен шығарылсын: Уәлиханов ауданы бойынша: Қарасу ауылдық округінің Баянбай ауылы Қарасу ауылдық округі Аққұдық ауылының құрамына енгізумен;

      Қарасу ауылдық округінің Жарыққопа ауылы Қарасу ауылдық округі Аққұдық ауылының құрамына енгізумен;

      Қарасу ауылдық округінің Қазанғап ауылы Қарасу ауылдық округі Золотая Нива ауылының құрамына енгізумен;

      Қайрат ауылдық округінің Жуантөбе ауылы Қайрат ауылдық округі Қайрат ауылының құрамына енгізумен;

      Амангелді ауылдық округінің Саға ауылы Амангелді ауылдық округі Тілеусай ауылының құрамына енгізумен;

      Қаратерек ауылдық округінің Күрлеуіт ауылы Қаратерек ауылдық округі Қаратерек ауылының құрамына енгізумен;

      Тайынша ауданының Қантемір ауылдық округі;

      Ғабит Мүсрепов атындағы ауданның Приишим ауылдық округі.

      2. Қайта құрылсын: Тайынша ауданы Теңдік ауылдық округін оның құрамына Кантемировец, Котовское селолары мен таратылған Кантемир ауылдық округінің аумағын енгізумен;

      Ғабит Мүсрепов атындағы ауданның Шөптікөл ауылдық округін оның құрамына Разгульное ауылы мен таратылған Приишим ауылдық округінің аумағын енгізумен;

      3. Осы қаулы мен шешім оны алғаш ресми жариялаған күннен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Облыс әкімі* | *С. Біләлов* |
| *Облыстық мәслихаттың* |
| *Хатшысы* | *Қ. Едіресов* |
| *Облыстық мәслихаттың* |
| *ХХХ сессиясының төрағасы* | *Е. Әбиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК